শেক্সপিয়র সরণী থানা এলাকায় ধস

কলকাতা: আচমকাই দক্ষিণ কলকাতার রাস্তায় ধস (Landslide in Kolkata)। শেক্সপিয়র সরণী থানা এলাকায় রাস্তার মাঝে ধস। বেশ খানিকটা জায়গা জুড়ে তৈরি হয়েছে মৃত্যুফাঁদ। ছোট থেকে ক্রমেই বড় হচ্ছে গর্তের আকার। চিন্তার ভাঁজ পথচলতি মানুষের কপালে। চিন্তায় ট্র্যাফিক পুলিশও। যে কোনও মুহূর্তে ঘটে যেতে পারে বড় দুর্ঘটনা।

আরও পড়ুন: ভবানী ভবনে জিজ্ঞাসাবাদের মুখোমুখি সাসপেন্ড হওয়া দুই চিকিৎসক

দুর্ঘটনা এড়াতে আপাতত পুলিশের তরফে পাতা হয়েছে লোহার সিট। তার উপর দিয়ে চলছে যান চলাচল। স্থানীয় বাসিন্দাদের অভিযোগ, ৪-৫ দিন হয়ে যাওয়ার পরেও মেরামতির কিছুই করা হয়নি। দুর্ঘটনা এড়াতে পুলিশের তরফে দিনের বেলায় লোহার সিট পেতে দেওয়া হয়। রাতে সিট তুলে দেওয়া হয় গার্ডরেল। এভাবেই চলছে রোজকার যান চলাচল। অভিযোগ, পুরসভার তরফেও এখনও কোনও পদক্ষেপ করা হয়নি। ঘটনাকে কেন্দ্র করে প্রশাসনিক মহলেও চাপানউতোর।